Formandens beretning

Kære METAsundhed Danmark

Så er det endnu engang blevet tid til formandens beretning. Jeg spørger sommetider mig selv om ikke dette skal være den sidste fra min side og lade en ny formand løbe videre med stafetten. Der er mange opgaver i foreningen og måske har jeg en tendens til at ”blande mig” i alt for meget, men i bund og grund er det jo fordi alt er virkelig vigtigt og spændende.

Så hvad har vi mon udrettet i foreningen det forgangne år. Jo på et tidspunkt var vi 111 medlemmer i foreningen. Det nøjagtige antal er pt ukendt efter at vi konverterede vores administrative system til Simplero, der volder os en del udfordringer. Vi konverterede til Simplero idet systemet gav os mulighed for at sende opslagsværket ud i en elektronisk udgave.

I år har vi i opslagværksudvalget, der består af Nadia Zarling, Lars Mygind, Jeanette Meldgaard og jeg selv, arbejdet på, at videreudvikle opslagsværket i den elektroniske udgave. Der er kommet mange nye afsnit til. Derudover har vi arbejdet på at få lave illustrationer til opslagsværket med de vigtige organer, hvor man kan skelne de forskellige organvæv fra hinanden, alt efter hvilket hjernelag de tilhører. Vi har i bestyrelsen bevilliget kr. 30.000 til dette arbejde, som udføres af Birgitte Lerche-Barlach.

Vores overordnede vision for opslagsværksudvalgets arbejdeer at lave og udvikle videre på opslagsværket og sørger for at det fortsat er tilgængeligt og i udvikling overfor vores medlemmer.

I det kommende år vil vi gerne arbejde på at udgive et nyt oplag af opslagsværket senest februar 2022. Derudover vil vi oprette et casearkiv der er knyttet til opslagsværket, så der kommer mere udførlige klienteksempler.

,

I uddannelsesudvalget, der består af Lisbeth Lundgaard, Ellen Temwa, Jette Hastrup og jeg selv, har vi primært arbejdet med udarbejdelse af undervisningsmateriale for, METAsundhedsGrundkursus, METAsundhedsAnalytiker, METAsundhedsTerapeut, METAsundhedsMaster Terapeut, samt uddannelsesaftale/kontrakt for METAsundhedsUndervisere. Herudover har vi igangsat ansøgningen om RAB-registrering, om dette arbejde skal fuldføres, er lagt op til en beslutning på den kommende generalforsamling.

Intentionen er at man kan blive RAB-registreret METAsundhedsTerapeut. Denne RAB-registrering er en udvidelse af den ordinære METAsundhedsTerapeut uddannelse. Det vil sige at man på sigt kan være METAsundhedsTerapeut eller RAB registreret METAsundhedsTerapeut.   
Det vil desuden medføre at man kan optjene RAB points når man tager uddannelse i METAsundhed. Dette vil kunne motivere flere til at uddanne sig inden for METAsundhed.

I det kommende år vil vi arbejde på at afslutte RAB-registreringen (såfremt generalforsamlingen tilslutter sig denne beslutning), evaluere og optimere uddannelses materialer, samt indarbejde de nye grafikker tegnet af Birgitte Lerche-Barlach.

Aktivitetsudvalget er siden seneste generalforsamling blevet reduceret til 2 personer; Anette Thejl og jeg selv. Derudover er der i udvalget blevet sparret med Tracey Flint.

Der har i det forgangene år afholdt ca. 4 møder i aktivitetsudvalget. Derudover har udvalget arbejdet individuelt med videre med opgaver. Generelt har udvalgets fokus været på evaluering af sidste års konference, planlægning af dette års konference, samt planlægning af foregående og kommende webinars. Derudover har aktivitetsudvalget arrangeret et tilbud om deltagelse i sommerhygge 2 steder i landet. Dette blev afholdt d 13 juni. Der var 10 deltagere i Jylland og 4 i København.   
Vi har pt modtaget tilbud fra Fjeldsted Skov og Kro der ligger meget centralt i Danmark nemlig i Ejby på Fyn til afholdelse af næste års konference og håber at beliggenheden vil tiltrække endnu flere deltagere på næste års konference.

Sidst men ikke mindst har vi haft arrangeret et bestyrelsesarrangement, der løb af stablen d 31 maj og 1 juni. Det var meget givende for bestyrelsen at mødes fysisk og have mulighed for at lære hinanden at kende og få talt og arbejdet videre med alt fra hvordan vi samarbejder, til de mere grundlæggende visioner og strategier for foreningen. Dette arrangement håber vi på at kunne finde midlerne til at afholde mindst hvert andet år.

Hjemmesideudvalget, der består af Betina Lundis og Lisbeth Lundgaard, arbejder på at opdatere foreningens hjemmeside også med nye grafikker og nyt design.

Og endelig har PRudvalget bestående af Benedikte Nysom Johannesen produceret interview af bestyrelsen, samt interviewet oplægsholdere til den kommende konference. Herudover er målet for det kommende år gennem opslag og videoer fortsat at opfordre medlemmer til at holde et METAsundhedswebinar om torsdagen. Inspirere til at lave tekster om METAsundhed til google, så vi får flere der opdager METAsundhed og tiltrækker flere studerende og terapeuter til METAsundhed Danmark.

Jeg startede denne beretning med mine overvejelser om at overlevere stafetten til en ny og frisk formand og overvejelserne er der, men der forestår stadig et arbejde (desværre) med at sikre, at METAsundhed bliver frit tilgængeligt i Danmark. Jeg har i skrivende stund modtaget en mail fra vores advokat om, at vores indlæg i sagen mod MHI er indleveret, og at vi nu afventer Patent- og Varemærkestyrelsens afgørelse i sagen eller anmodning om yderligere information. Så mens sagen mod MHI verserer og hvis I medlemmer stadig ønsker min indsats fortsætter jeg som formand et år endnu.

Jeg glæder mig til at se jer alle til konferencen i Hirtshals.

Bedste hilsener

Linda Betsy Lauridsen